**Mai am o singură durere...**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai am o singură scânteie care mă ține în viață,

O singură plăcere care mă scoate din ceață,

Un singur dor când vreau să fii lângă mine,

Un singur gând atunci când ploaia nu mai vine.

Mai am o singură durere și-mi place s-o numesc fericire,

O singură slăbiciune și-mi place s-o numesc iubire,

Mai am un singur suflet și-l țin ascuns la tine

Și-o singură dorință: să fii lângă mine.

Mai am o singură plăcere, să te văd zâmbind

Și-un singur prinț pe care să-l alint.

Mai am un singur loc și ăla e în dreapta ta,

Am toate astea, ce-aș mai putea avea?